Acum peste 150 de ani, așa arătau banii
în aproape jumătate din teritoriul american.
Pe mai multe bancnote apăreau oameni culegând bumbac.
Sclavi.
Acești sclavi nu reprezentau averea în America.
Ei erau averea.
VALOAREA STOCULUI DE NEGRI ÎN AMERICA
În 1863, ajunseseră să valoreze peste trei miliarde de dolari.
De atunci, America s-a transformat încet și dureros ca țară,
doborând barieră rasială...
după barieră rasială.
Sunt foarte optimist cu privire la viitor.
Sincer, am observat schimbări în Statele Unite care mă surprind.
Pe baza acestora,
cred că vom putea avea un președinte de culoare în mai puțin de 40 de ani.
Poate chiar în 25 de ani sau mai puțin.
Averea e diferită.
Averea face ca vechile nedreptăți să provoace suferință în prezent.
AUTOARE
SENATOR AMERICAN
Diferența de avere între rase arată că mai avem un drum lung
până la atingerea idealurilor de egalitate în SUA.
Diferența de avere dintre rase arată...
SOCIOLOG
...deosebirea dintre familia albă și cea afro-americană,
calculând veniturile medii ale acestora.
Averea medie a unei gospodării albe: economiile, bunurile, minus datorii,
este de 171.000 de dolari.
Averea medie a unei gospodării de culoare este de 17.600 de dolari.
Iar diferența tot crește...
și crește.
AVEREA UNEI FAMILII DE NIVEL MEDIU ÎN FUNCȚIE DE RASĂ
De ce?
UN SERIAL DOCUMENTAR ORIGINAL NETFLIX
Avem dreptul de a merge la orice școală dar n-avem bani de taxă.
O PRODUCȚIE VOX
Mă trezesc în fiecare zi într-o casă construită de sclavi.
Visul american nu trebuie amânat pentru totdeauna.
...că toți oamenii sunt egali.
Dacă nu se vor putea bucura de o parte egală,
vor distruge totul.
Eu am cules bumbacul... eu am construit șinele,
sub biciul altcuiva...
pentru nimic.
Pentru nimic.
DECALAJUL DE AVEERE DINTRE ALBI ȘI NEGRI
În ianuarie 1865,
lua sfârșit Războiul Civil.
William Sherman, general unionist, și Edwin Stanton, secretar de război,
au adunat un grup de 20 de lideri de culoare
și i-au întrebat ce i-ar trebui comunității de culoare
pentru a-și construi o viață liberă.
Pastorul Garrison Frazier, liderul grupului,
a răspuns simplu:
„Calea ideală prin care ne putem purta de grijă
este să primim pământ.”
Patru zile mai târziu,
Sherman a emis Ordonanța Specială nr. 15.
Prin aceasta, se împărțeau sute de mii de pogoane de pământ:
„Fiecare familie va avea un lot
de maximum 40 de pogoane de pământ arabil.”
Cu o zi înainte de a doua ceremonie de inaugurare,
Lincoln a semnat o lege prin care ordonanța devenea oficială.
America era pe cale să devină o țară foarte diferită.
Dar lucrurile n-au mers așa.
După câteva săptămâni, Lincoln a fost asasinat.
Succesorul său, Andrew Johnson, a schimbat imediat planul de acțiune.
De îndată ce spunem „drepturi egale”,
apare o reacție ostilă din partea albilor: „Și drepturile noastre?”
La sfârșitul anului,
mii de sclavi eliberați care primiseră pământ au fost evacuați.
La doar un an după abolirea sclaviei,
președintele Johnson s-a plâns de discriminare...
împotriva albilor.
„În favoarea negrilor.”
Dar sclavii îi îmbogățiseră pe stăpânii lor timp de 246 de ani.
Albii voiau să păstreze acea avere.
Averea are o trăsătură uimitoare, iar cei care o dețin știu asta bine:
ea crește,
de la generație la generație. Întrebați-l pe Jay-Z.
Am cumpărat niște tablouri cu un milion
După doi ani, porcăriile alea valorau dublu
După câțiva ani, porcăriile alea valorau opt milioane
„Abia aștept să las porcăriile astea copiilor.”
Asta arată clar că averea generează avere.
Să faci dintr-un milion, opt, să vedem cui i-ar plăcea asta.
Nu-i nevoie să faci investiții scumpe și riscante pentru a-ți mări averea.
Ai nevoie de timp.
Dacă economia țării tale e stabilă și poți investi pe termen lung,
valorile cresc, de obicei.
De aceea trebuie să știi câte ceva despre dobânda compusă.
Să presupunem că ați investit 100 de dolari în 1863.
7% ÎN FIECARE AN!
Profitul mediu anual după inflație...
la bursa de valori din SUA a fost în jur de 7%.
Anul următor, valoarea a fost ceva mai mare...
un pic mai mare și tot așa.
În prezent, acei 100 de dolari ar valora peste 3,5 milioane de dolari.
Chiar și în prezent, afro-americanii câștigă mult mai puțin decât albii.
Au mult mai puține șanse să fie angajați,
iar studiile arată că angajatorii încă discriminează.
Chiar dacă am reuși să eliminăm diferența,
s-au adunat deja secole de inegalitate,
mai ales din perspectiva terenurilor și locuințelor deținute.
De obicei, în secolul nostru, orice avere se adună prin proprietăți.
Pentru cei din clasa de mijloc,
capitalul propriu reprezintă aproximativ două treimi din avere.
Dacă ești un american alb,
e probabil ca părinții sau bunicii să aibă o poveste similară.
Părinții mei au cumpărat o casă
acum vreo 50 de ani, au plătit vreo 14.000 de dolari...
SPECIALIST ÎN PRESCRIERI
...iar acum valorează vreo 600.000 sau 700.000 de dolari.
Cei mai mulți oameni nu înțeleg puterea locuințelor,
a zonei în care trăiești,
a șanselor care există în acea comunitate.
Guvernul a avut un rol important în crearea acestei situații.
În timpul Marii Crize Economice,
jumătate din proprietari erau în întârziere cu plățile.
Oamenii stau în parcuri toată ziua,
fără serviciu, bodogănind încontinuu.
Franklin Delano Roosevelt a luat măsuri, cu Noua Învoială.
...în vederea ameliorării poverii datoriilor.
Prin Noua Învoială, populația a primit credite ipotecare.
Visul american și deținerea unei locuințe au devenit sinonime.
Dar noua Administrație Federală pentru Locuințe
nu asigura ipoteci în zone considerate prea riscante.
Iar riscul se calculează în funcție de rasă.
DE VÂNZARE
O familie de culoare era văzută ca o amenințare pentru prețurile caselor.
Considerați că mutarea unei familii de culoare aici va afecta comunitatea?
Cred că valorile proprietăților vor descrește imediat
dacă li se va permite să se mute aici.
Astfel, când AFL a creat hărțile zonelor pe care nu aveau să le asigure,
cartierele cu mai multe familii de culoare erau colorate cu roșu.
Nu e doar o expresie.
Chiar vedeai hărți
în care cartiere întregi erau colorate cu roșu.
Efectele rasismului au devenit o justificare pentru și mai mult rasism.
Dacă două treimi din averea clasei mijlocii
era sub forma deținerii unei locuințe,
șansa de a avea o locuință tocmai le-a fost refuzată unora.
Segregarea impusă federal a afectat fiecare aspect al vieții:
slujbele la care puteai avea acces, școala la care aveau acces copiii tăi,
cât era de sigur mediul
și cu cât putea să crească valoarea locuinței.
Abia în 1968 a fost scoasă în afara legii discriminarea în privința locuințelor.
Egalitatea în materie de locuințe
face acum parte din modul nostru de viață.
Dar asta n-a pus capăt situației.
Țineți cont
de ce a fost nevoie ca familia lui Cory Booker să obțină o casă în 1969.
Părinții mei au început să caute o casă, dar au întâmpinat numai chestii ciudate:
dacă agenții imobiliari îi vedeau înainte să trimită ofertele,
le prezentau case doar în comunitățile afro-americane.
De era una într-un cartier de albi,
li se spunea că s-a vândut deja.
Părinții lui au pus la cale un șiretlic cu o organizație pentru drepturi civile.
Următoarea dată când au fost refuzați,
un cuplu de albi s-a prezentat și a făcut o ofertă în numele lor.
Oferta a fost acceptată, iar în ziua în care trebuiau semnate actele,
cuplul de albi n-a mai apărut. Dar s-au prezentat tata și avocatul,
iar agentul imobiliar s-a enervat așa rău,
încât s-a ridicat și l-a pocnit pe avocatul tatii.
Se băteau și se împingeau
și în colț era un câine pe care agentul l-a asmuțit pe tata.
Tata încerca să țină dulăul la distanță... Au spart și un geam,
dar lucrurile s-au liniștit. Agentul a început să se panicheze
și l-a implorat pe tata: „Nu vrei să te muți aici,
ai tăi nu trăiesc aici.”
Era terifiat că mutarea unei familii de culoare
avea să-i distrugă afacerea și să ducă la scăderea prețurilor proprietăților.
Cory Booker și părinții săi au ajuns să locuiască acolo,
casa ajutându-l să-și construiască viitorul.
Averea a început să crească.
Tata a cumpărat o altă casă în același oraș,
o casă și mai mare, trecând de la sărăcie
la un statut confortabil de om din clasa de mijloc
în Statele Unite, unde prospera.
Asta nu era însă povestea clasică.
O sută de ani de discriminare de la abolirea sclaviei
au creat o diferență uriașă în materie de locuințe.
În anii '90, băncile și politicienii și-au dat seama ce însemna asta...
o șansă.
Discriminarea este, evident, imorală...
COALIȚIA RAINBOW/PUSH
...dar acum este considerată și nerentabilă.
În anii '90, guvernul a făcut un efort pentru a deschide piața ipotecară.
...pentru ajutarea celor cărora le-a fost refuzat dreptul de a deține o casă.
Familii de culoare au putut să cumpere case unde voiau.
Părea că diferența de avere începea, în sfârșit, să se micșoreze.
Erau mulți oameni ahtiați după acele împrumuturi,
dar își doreau împrumuturile obișnuite
pe care le primiseră ceilalți între 1934 și 1980.
În schimb, afro-americanii aveau de două ori mai multe șanse decât albii
să ia credite cu grad mare de risc,
care erau ieftine la început, dar deveneau tot mai scumpe
pentru debitorii cu scoruri mici.
Dar unul din cinci debitori de culoare cu scor bun
primea tot credit cu grad mare de risc.
Am lucrat în divizia de credite cu grad mare de risc de la Wells Fargo.
Beth a auzit apelurile de tip conferință
în care Fargo plănuia să vizeze bisericile celor de culoare.
Se numeau „seminarii de consolidare a averii”
și se concentrau pe cumpărarea de locuințe.
Preoților de la acele biserici li s-a părut o idee bună,
care-i va ajuta pe enoriași.
Banca avea să facă bisericii câte o donație
pentru fiecare enoriaș care avea să-și facă credit.
Oamenii din congregație nu și-au dat seama
că funcționarii cu care vorbeau plănuiau
să le dea credite cu grad mare de risc, deși aveau scoruri bune, de 800.
Patru jumătate, șase...
Bursa de valori a căzut.
Cea mai dificilă criză de după Al Doilea Război Mondial.
...alimentată de acordarea creditelor într-un mod iresponsabil și ilogic.
...din cauza debitorilor cu credite cu grad mare de risc.
Comunitățile de culoare au pierdut 53% din averi.
MODIFICAREA VALORII NETE A GOSPODĂRIILOR MEDII
E dureros să vezi cum mulți
dintre cei aflați în fruntea comunității financiare,
care au luat acele decizii complet iresponsabile,
au fost ajutați să-și revină, odată cu instituțiile lor,
dar pentru comunitățile precum cea din care fac parte, care se zbat,
nu s-a creat niciun plan
care să le ajute să-și revină.
Cei mai mulți creditori importanți ai țării
au achitat litigii pe motiv de discriminare.
Deși a negat că a avut drept țintă debitori de culoare,
Wells Fargo a acceptat să plătească 175 de milioane de dolari.
Spre deosebire de Noua Învoială a lui FDR,
cele 440 de miliarde din programul guvernului pentru rezolvarea crizei
nu prea au ajuns la proprietari.
Sprijinul și un singur clip ajuns faimos au stârnit o reacție ostilă.
Cei care vreți să plătiți pentru ipoteca vecinului,
care are o baie în plus, dar n-are bani de facturi,
să ridice mâna sus.
Ce-ar fi ca toți...
- Dle președinte Obama, ne-auziți? - Vreți să...
Ne gândim să ținem un protest în iulie.
Capitaliștii care vor să se prezinte la Lacul Michigan
să știe că eu organizez totul.
SUA!
Dacă persoanele albe și cele de culoare
ar avea același nivel de realizări pe plan educațional,
diferența de avere dintre rase s-ar reduce imperceptibil.
Poate chiar deloc.
Banca Federală din St. Louis
a realizat un studiu conform căruia absolvenții de facultate albi,
în vreo 20 de ani,
își sporesc averile considerabil, după cum era de așteptat.
Însă în cazul absolvenților de culoare, în aceeași perioadă,
averile se diminuează.
Diferența n-are legătură cu banii pe care-i câștigă absolvenții,
ci cu cheltuielile.
De cele mai multe ori, persoana de culoare care a absolvit facultatea
e cea mai prosperă din toată familia...
astfel că rudele apelează la ea mereu, iar aceasta le ajută.
Asta nu înseamnă că absolvenții albi
nu sunt generoși, nici vorbă.
Asta înseamnă că sunt la același nivel cu cei din familie.
Afro-americanii au reprezentat averea timp de 246 de ani.
SCLAVIE
Timp de o sută de ani,
o amestecătură de legi i-a împiedicat să adune averi,
iar discriminarea continuă și în prezent.
Diferența de avere a crescut într-atât,
timp de atâția ani,
încât ar trebui să se întâmple o minune ca s-o reducă.
Cum reduci această diferență uriașă de avere între albi și negri?
N-o reduci.
- Despăgubiri. - Despăgubiri?
- Despre ce sume vorbim? - Nu prea știm.
- Deși eu aș primi cu mare drag. - Bun.
Dintre cei prezenți, cine e de acord cu despăgubirile oferite celor de culoare?
- Dumneavoastră? - Da.
Biblia spune că noi trebuie să reducem această diferență.
O diferență chiar s-a creat, trebuie să recunoaștem.
Există un cost la nivel de generație.
Nu putem spera să prosperăm ca națiune
când sunt atâtea răni pe care nu le-am oblojit.
E o problemă care s-a născut odată cu sclavia,
dar care nu s-a micșorat odată cu trecerea timpului.
Asta pentru că politicile guvernamentale nu elimină
circumstanțele care duc la diferența de avere.
E ca în piesa lui Billie Holiday, nu?
„Cei care au vor mai avea, cei care n-au vor pierde.”
E o situație care continuă de la sine.
„Când e vorba de tratamentul preferențial sau compensatoriu
la adresa negrilor,
unii prieteni se retrag îngroziți.
Cel de culoare ar trebui să primească drepturi egale, spun ei,
dar n-ar trebui să mai ceară nimic în plus.
La prima vedere, pare un argument rezonabil.
Dar nu e un argument realist.
Fiindcă e evident că omul care intră într-o cursă
la 300 de ani după un altul,
primul ar trebui să aibă niște realizări extraordinare
pentru a-l prinde din urmă pe celălalt.”